**Rekordot döntött Az Év Irodája! Indul a szavazás!**

**Lezárult a hetedik alkalommal kiírt Az Év Irodája verseny nevezési időszaka, amelynek során újabb rekordok dőltek meg. A kilenc kategóriában összesen 136 nevezés érkezett, csak az irodai kategóriában 64 indulót regisztráltak a szervezők. Idén a well-being és a munkáltatói márkaépítés kerül fókuszba.**

Rekordszámú nevezés érkezett az idei Az Év Irodája versenyre hiszen a tavalyi 84 nevezés helyett összesen 136 pályázatot publikáltak. A névadó kategóriában különösen nagy versenyre lehet számítani, ugyanis összesen 64 irodát neveztek be, amelyek a legkülönbözőbb tevékenységet végző cégeket képviselik vidéken és Budapesten. Az Év Irodája versenyen már természetes, hogy mindenki versenyképes munkahelyet akar teremteni az alkalmazottainak, idén pedig előtérbe került a well-being és a munkáltatói márkaépítés. Egyre fontosabbá válik, hogy a munkatársak otthonosan érezzék magukat az irodai környezetben, hiszen jó hangulatban a munka is eredményesebb lesz, az elégedett munkavállaló pedig jó hatással van a cég hírnevére is. Ez kölcsönösen pozitív folyamat a vállalatnak és a dolgozóknak egyaránt. Mindemellett idén is nagy szerepe van az irodadizájnnak, az egyedi megjelenésnek és a praktikus megoldásoknak. A belsőépítészek és a tervezők most is kitettek magukért, a képeket végignézve káprázatos irodabelsőkkel és különleges arculatokkal találkozhatunk.

“A versenyen minden évben kitapinthatók az aktuális trendek, amelyek meghatározzák és alakítják a piacot. Idén a well-being és a munkáltatói márkaépítés a meghatározó stratégiai elemek az irodakialakítás során, szinte minden e kulcstényezők körül forog” – mondta Kalmár Zoltán, Az Év Irodája verseny alapítója.

December 13-ával elindult a közönségszavazás, hiszen a verseny összes kategóriájában több lépcsőben bírálják el a nevezőket. A közönségszavazás után egy független, a kategóriáknak megfelelő szakemberekből álló zsűri értékeli a beérkezett pályázatokat. A végső sorrend a nevezőktől bekért további pályázati anyagok és a személyes bejárások után alakul ki. A verseny fénypontja pedig a Várkert Bazárban 2017. február 2-án megrendezésre kerülő VII. Díjátadó Gála. De addig is, szavazásra fel!

Az idei pályázókat a verseny weboldalán lehet megtekinteni és ott tudja mindenki leadni voksát kedvenc irodájára egészen 2017. január 16-ig.

[www.azevirodaja.hu/szavazas](http://www.azevirodaja.hu/szavazas)

**A verseny kategóriái 2016-ban a következők:**

[Az Év Irodája](http://azevirodaja.hu/verseny/2016/azevirodaja)

[Az Év Coworking Irodája (Új kategória)](http://azevirodaja.hu/verseny/2016/azevcoworkingirodaja)

[Az Év Irodaháza Bérlői Díj](http://azevirodaja.hu/verseny/2016/azevirodahazaberloidij)

[Az Év Új Ingatlanfejlesztése](http://azevirodaja.hu/verseny/2016/azevujingatlanfejlesztese)

[Az Év Tervezett Projektje](http://azevirodaja.hu/verseny/2016/azevtervezettprojektje)

[Az Év Legzöldebb Projektje](http://azevirodaja.hu/verseny/2016/azevlegzoldebbprojektje)

[Az Év Üzemeltető Cége](http://azevirodaja.hu/verseny/2016/azevuzemeltetocege)

[Az Év Property Management Cége](http://azevirodaja.hu/verseny/2016/azevpropertymanagmentcege)

[Az Év Ingatlanpiaci Személyisége](http://azevirodaja.hu/verseny/2016/azevingatlanpiaciszemelyisege)

[**A zsűrit az alábbi szakemberek alkotják**](http://azevirodaja.hu/miez)**:**

**Kalmár Zoltán -** Az Év Irodája verseny alapítója, Premium Sales Lead / ingatlan.com

**Dr. Németh Edit** / Egyetemi adjunktus, a BME Ergonómia és Pszichológia Tanszékének tanszékvezető-helyettese. - Az Év Irodája 2016

**Bachman Bálint DLA** / Ybl-díjas építész a Pécsi Tudományegyetem Műszaki és Informatikai Karának dékánja - Az Év Irodája 2016

**Koós Pál** / formatervező művész, MOME Intézetigazgató - Az Év Irodája 2016

**Barta Zsombor** / BREEAM International minősítő, a Sentient Group fenntarthatósági igazgatója, valamint a Budapest 2024 fenntarthatósági és örökségi vezetője - Az Év Legzöldebb Projektje kate

**Mikó Zoltán** / A BME Műszaki Kancellár-helyettese - Az Év Facility Management Cége

**Schmidt József** / Vezérigazgató-helyettes, LEO elnök - Az Év Property Management Cége

**Ongjerth Richárd MUT** / Magyar Urbanisztikai Tudásközpont NKft. ügyvezető igazgatója, a BME Szociológia és Kommunikáció Tanszék tudományos munkatársa, a Magyar Urbanisztikai Társaság elnökségi tagja - Az Év Tervezett Projektje, Az Év Új Ingatlanfejlesztése 2016

**Török Árpád** / vezérigazgató, TriGranit, Magyarország - Az Év Ingatlanpiaci Személyisége

**Csuhay Borbála MRICS** / Property Market Kft. - értékesítési és vagyonkezelési igazgató - Az Év Irodaháza Bérlői díj

**Kovács Péter** / Társalapító - IseeQ, Global Startup Awards, xLaboratories - Az Év Coworking Irodája

A verseny alakulását Az Év Irodája közösségi felületein is nyomon követhetik.

[Facebook](https://www.facebook.com/iroda.hu/)

[Instagram](https://www.instagram.com/az_ev_irodaja_iroda.hu/)

[Linkedin](https://www.linkedin.com/company/iroda-hu-kft-?trk=nav_account_sub_nav_company_admin)

[Youtube](https://www.youtube.com/channel/UCjcnUMa9vqeH8zc7E3gwB0Q)